Държавен вестник, бр. 94, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  94
4. организира и контролира изпълнението 
на годишния бюджет;
5. осъществява всички банкови разплаща-
ния и организира всички касови разплащания;
6. предлага на председателя на ДАТО реда, 
по който се планират, определят, разходват 
и отчитат финансовите средства за осъщест-
вяване функциите на ДАТО;
7. организира и създава съвместно със зве-
ното за вътрешен одит система за финансово 
управление и контрол;
8. организира и управлява вътрешните 
финансови дейности и единната счетоводна 
отчетност в ДАТО;
9. координира планирането, разработва, 
предлага за утвърждаване от председателя 
и изпълнява годишен финансов план за ма-
териално-техническо осигуряване на ДАТО, 
включително с дълготрайни материални и 
нематериални активи и материални запаси, 
единен поименен списък за строителство и 
строителни услуги и инвестиционни проекти 
за капиталови разходи.
Чл. 24. Дирекция „Управление на соб-
ствеността“:
1. подпомага председателя при управлени-
ето на предоставените на ДАТО недвижими 
имоти;
2. води на отчет и съхранява държавното 
имущество на ДАТО и контролира неговото 
управление;
3. организира проектирането, изгражда-
нето и използването на обекти, свързани с 
дейността на ДАТО, включително жилищния 
и почивния фонд;
4. осъществява социално обслужване и 
други обслужващи дейности на служителите 
на ДАТО;
5. осъществява експлоатацията, ремонта и 
съхраняването на въоръжението, транспорт-
ната техника и другото имущество на ДАТО;
6. организира и осъществява технически 
контрол и специализиран технически надзор 
на сгради, машини и съоръжения;
7. организира и изпълнява дейността по 
възлагане на обществени поръчки с бюджетни 
средства;
8. отговаря за изпълнението на търговските 
договори и осъществява контрол по спазва-
нето на сроковете, условията и изискванията 
за доставка и качеството на изпълнение на 
договорите.
Чл. 25. Дирекция „Сигурност на инфор-
мацията“:
1. осъществява контрол относно опреде-
ляне нивото на класификация, регистрация, 
движението, съхраняването и опазването от 
нерегламентиран достъп на материалите и 
документите, съдържащи класифицирана 
информация;
2. издава и съответно отнема в определе-
ните от закона случаи разрешения за достъп 
до класифицирана информация – държавна 
тайна, до ниво „Поверително“ и води регистър 
на проучените лица;
3. взаимодейства и предоставя информа-
ция на Държавната комисия по сигурността 
на информацията (ДКСИ) съгласно ЗЗКИ и 
отговаря за изпълнението на задължителните 
указания на комисията;
4. разработва план за защита на класифици-
раната информация при положение на война, 
при военно или друго извънредно положение;
5. организира, ръководи и контролира ре-
гистратурите за класифицирана информация;
6. организира и провежда обучението на 
служителите в ДАТО в областта на защитата 
на класифицираната информация;
7. периодично и при поискване дава отчет 
пред председателя на ДАТО и пред председа-
теля на ДКСИ за изпълнението на дейностите 
по защита на класифицираната информация;
8. регистрира, получава, изпраща, разпре-
деля, изработва, размножава, предоставя и 
съхранява класифицираната информация в 
съответствие с изискванията на ЗЗКИ, другите 
нормативни актове и международни договори 
в тази област;
9. отговаря за правилното отчитане, прие-
мане, използване, раздаване, събиране, съхра-
няване и опазване на материалите, съдържащи 
класифицирана информация;
10. периодично извършва проверки за 
наличността и начина на съхраняване на 
материалите, съдържащи класифицирана 
информация;
11. предлага конкретни мерки и органи-
зира изпълнението им за отстраняване на 
съществуващите слабости и нарушения по 
отношение на регистратурите и опазването 
от нерегламентиран достъп до класифицирана 
информация;
12. осигурява взаимодействие с органите 
по сигурността на информацията;
13. извършва дейност по проектиране, 
разработване, внедряване и експлоатация 
на автоматизираната система за управление 
при кризи;
14. прилага и контролира изпълнението 
на правилата относно видовете защита на 
класифицираната информация по глава шеста, 
раздели I, II, III и VI от ЗЗКИ;
15. разработва общи насоки и планове за 
действие в случаи на възникване на опасност 
от увреждане на държавни интереси вследствие 
на нерегламентиран достъп до класифицирана 
информация;